[[फुटबॉल]] व [[रग्बी लीग|रग्बी]] हे पॅरिसमधील सर्वांत लोकप्रिय खेळ आहेत. [[पॅरिस सेंट-जर्मन एफ.सी]] हा क्लब पॅरिसमध्ये स्थित आहे. [[१९९८ फिफा विश्वचषक|१९९८ च्या फुटबॉल विश्वचषक]] स्पर्धेसाठी बांधले गेलेले [[स्ताद दा फ्रान्स]] हे [[फ्रान्स फुटबॉल संघ|फ्रान्सचे राष्ट्रीय स्टेडियम]] पॅरिसच्या [[सेंत-देनिस]] ह्या उपनगरामध्ये स्थित आहे. येथे ८०,००० प्रेक्षकांची सोय होऊ शकते. पॅरिसमध्ये [[१९०० उन्हाळी ऑलिंपिक|१९००]] आणि [[१९२४ उन्हाळी ऑलिंपिक|१९२४]] सालच्या [[ऑलिंपिक]] खेळांचे, २००७ मधील रग्बी विश्वचषकाचे तसेच [[१९३८ फिफा विश्वचषक|१९३८]] आणि [[१९९८ फिफा विश्वचषक|१९९८]] मधील [[फिफा विश्वचषक|फुटबॉल विश्वचषकांचे]] आयोजन केले गेले होते. [[व्हेलोद्रोम दे व्हिन्सेनेस]] हे १९०० ऑलिंपिक स्पर्धांचे तर [[स्ताद ओलिंपिक इव्ह-दू-मॅनूआ]] हे १९२४ ऑलिंपिक स्पर्धेचे प्रमुख स्थान होते. [[युएफा यूरो २०१६]] स्पर्धेमधील अनेक सामने [[पार्क दे प्रेंस]] येथे तसेच अंतिम फेरीचा सामना [[स्ताद दा फ्रान्स]] येथे खेळवण्यात येईल.

[[टूर दे फ्रान्स]] ह्या जगप्रसिद्ध सायकल शर्यतीचा शेवट दरवर्षी पॅरिसमधील [[शॉंज एलिजे]] ह्या रस्त्यावर केला जातो. [[टेनिस]] हा देखील पॅरिसमधील एक लोकप्रिय खेळ आहे. येथील [[रोलां गारो]]वरील तांबड्या मातीच्या कोर्टवर दर मे महिन्यामध्ये [[फ्रेंच ओपन]] स्पर्धा खेळली जाते. फ्रेंच ओपन ही वर्षातील चार [[ग्रॅंड स्लॅम (टेनिस)|ग्रॅंड स्लॅम]] स्पर्धांपैकी एक आहे.

हवामान
बाह्य दुवे
शहर प्रशासन
खेळ